Webinaar: Hoe begin ek my eie besigheid? | ATKV
Is jy die volgende Steve Jobs, Richard Branson of Oprah Winfrey?
Dan is die ATKV se webinaar vir jong entrepreneurs iets wat jy nie moet misloop nie. Dié webinaar is ook ideaal vir voornemende deelnemers aan die ATKV se Entrepreneurskompetisie vir graad 1- tot graad 7-leerders.
Twee kundige entrepreneurs, Francois Naude en Albert van Wyk, wat al diep spore in die unieke en uitdagende wêreld van entrepreneurskap getrap het, bied 'n gratis webinaar op Donderdag 20 Augustus 2020 om 16:00 aan spesifiek vir leerders en hulle ouers.
Kom luister na hulle wenke oor hoe om jou eie besigheid te begin. Daar gaan ook 'n oorsig oor die kompetisie wees en meer inligting oor hoe die beoordeling gaan geskied.
Die kompetisie is vir die deurlopende entrepreneur wat heel jaar 'n besigheid bedryf, of vir die leerder wat eenmalig 'n stalletjie tydens die skool se entrepreneursdag bedryf. Die kompetisie geld vir besighede of stalletjies wat van 15 Januarie tot 23 Oktober 2020 bedryf is.
Die webinaar is gratis, maar bespreek wel jou plek by Annemarie Alberts (annemariea@atkv.org.za) wat dan vir jou 'n Zoom-skakel sal stuur wat jy kan gebruik om toegang tot die webinaar te verkry.